Diari Oficial de la Generalitat Valenciana


Sumari del DOGV 7048, del 18-06-2013 (2013/5797)

RESOLUCIÓ de 5 de desembre de 2012, del president de l'Agència Valenciana de l'Energia, sobre concessió d'ajudes per al foment de la mobilitat elèctrica i l'impuls dels combustibles alternatius en el sector transport per a l'exercici 2012.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5797


Data del document
:   05-12-2012

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de desembre de 2012, del president de l'Agència Valenciana de l'Energia, sobre concessió d'ajudes per al foment de la mobilitat elèctrica i l'impuls dels combustibles alternatius en el sector transport per a l'exercici 2012. [2013/5797]  
Vista l'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
Vista la Resolució de 13 de setembre de 2012, del president de l'Agència Valenciana de l'Energia (AVEN), per la qual es convoquen ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) per al foment de la mobilitat elèctrica i l'impuls dels combustibles alternatius en el sector transport, per a l'exercici 2012 (DOCV 6872, 28.09.2012).  
Considerant l'article 12 de l'esmentada Resolució de 13 de setembre de 2012, on s'establix que el director de l'AVEN elevarà proposta al president de l'Agència Valenciana d'Energia, que resoldrà la concessió de les ajudes.  
Vista la proposta del director de l'Agència Valenciana de l'Energia, de 4 de desembre de 2012, per la qual proposa la concessió de les ajudes per al foment de la mobilitat elèctrica i l'impuls dels combustibles alternatius en el sector transport, per a l'exercici 2012.  
D'acord amb la dita proposta presentada i fent ús de les atribucions que em conferix l'article 5.2d del Reglament de l'Agència Valenciana de l'Energia, aprovat pel Decret 9/2002, de 15 de gener, del Consell de la Generalitat, modificat pel Decret 30/2004, de 27 de febrer i d'acord amb el que establix l'article 12 de la Resolució de 13 de setembre de 2012, del president de l'Agència Valenciana de l'Energia (AVEN), per la qual es convoquen ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) per al foment de la mobilitat elèctrica i l'impuls dels combustibles alternatius en el sector transport, per a l'exercici 2012, resolc:  
  
Primer  
Concedir les ajudes en matèria d'estalvi i eficiència energètica per a l'exercici 2012, per un import total de 125.000 euros, als sol·licitants i per la quantia establida en l'annex I.  
  
Segon  
Desestimar les sol·licituds relacionades en l'annex II per les causes indicades en este.  
  
Tercer  
Establir com a data límit per a acreditar la realització dels projectes el 28 de desembre de 2012.  
  
Quart  
Les quantitats atorgades queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
  
Quint  
Els beneficiaris estaran obligats al compliment de les condicions establides en l'esmentada Resolució de 13 de setembre de 2012, del president de l'Agència Valenciana de l'Energia (AVEN), si bé el director de l'Agència Valenciana de l'Energia notificarà individualment les condicions particulars i especials que afecten cada beneficiari. El text complet de la resolució d'ajudes està disponible en la l'adreça d'Internet següent: .  
La present resolució és definitiva en via administrativa i en contra podrà interposar-se un recurs potestatiu de reposició davant del president de l'AVEN en el termini d'un mes, comptador des de l'endemà de la notificació, d'acord amb el que establix els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o bé, un recurs contenciós administratiu, en el termini de dos mesos, comptadors des de l'endemà de la notificació, davant del Jutjat Contenciós Administratiu competent d'acord amb els criteris establits en l'article 14 de la Llei 29/1998, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que s'estime procedent.  
  
València, 5 de desembre de 2012.- El president de l'Agència Valenciana de l'Energia: Máximo Buch Torralva.